Азамат Байматов
Азамат Байматов (1988-жылы 3 декабрда Ош шаарында төрөлгөн).Кыргызстандын футболчусу, Дордой клубунун коргоочусу.Кыргызстан улуттук футбол курамасынын капитаны.

Карьерасы
“Дордой-Динамонун” курамында Кыргызстандын Көз карандысыздык кубогунун (2008) ээси, Кыргызстандын чемпиону (2008, 2014), АФКнын президентинин кубогунун (2008) күмүш медалынын ээси,“Супер-Инфонун” тандоосу боюнча "2009-жылдын мыкты спортчусу" аталган. 2011-жылы 22-декабрда КРнын Футбол федерациясынын версиясы боюнча "Жылдын мыкты футболчусу" наамына ээ болгон. Футболчу 2012-жылкы сезонду казакстандык "Окжетпес" клубунун катарында өткөргөн. 2013-жылдын март айында дарыгерлердин чукул эскертүүсүнөн улам 6 айдан ашык убакыт футбол ойногон эмес, жеңил машыгууларды гана өткөрүп келген. Анын улуттук курама командага кайтып келүүсү ушул эле жылдын октябрь айына дал келген. 
Учурда (2014) футбол боюнча Кыргызстан курама командасынын капитаны, бишкектик "Дордой" футболдук клубунун коргоочусу. Клубдун курамында бул жылы Кыргызстандын биринчилиги - ТОП-Лиганы, Көз карандысыздык кубогун жана Суперкубокту утуп алган. 2014-жылы Түштүк Кореянын Инчхон шаарында өткөн Азия оюндарында 23 жашка чейинки курамдын капитаны болуп, улуттук кураманын өз тайпасынан чыгуусуна олуттуу салым кошкон

Жетишкендиктери 
  Кыргызстан чемпиону (3): 2008, 2011, 2012.
  Кыргызстан кубогунун ээси.  (2): 2008, 2012
  Кыргызстан чемпиондугунун күмүш байгечиси (2): 2013
  Латвия чемпиондугунун күмүш байгечиси (1): 2009
  АФК президент кубогунун финалчысы (2): 2008, 2010

Эскертүүлөр

Шилтемелер 
 
 Азамат Байматовдун Биографиясы Footballtop.ru сайтында

Кыргызстан футболчулары
Футбол боюнча Кыргызстан курамынын оюнчулары
«Дордой» ФК оюнчулары
«Транзит» ФК оюнчулары
«Вентспилс» ФК оюнчулары
«Сибирь» ФК оюнчулары